**Mamogrāfijas pakalpojumu sniegšanas un apmaksas kārtība**

1. IZPILDĪTĀJS ievēro šo kārtību, sniedzot valsts apmaksātus mamogrāfijas pakalpojumus:
	1. krūts vēža skrīninga mamogrāfijas izmeklējumus;
	2. diagnostiskās mamogrāfijas izmeklējumus;
	3. mobilā kabinetā veiktos krūts vēža skrīninga mamogrāfijas izmeklējumus.
2. IZPILDĪTĀJS nodrošina mobilā kabinetā veiktos krūts vēža skrīninga mamogrāfijas izmeklējumus vietās, kas neatrodas tuvāk par 10 km no Rīgas pilsētas robežas vai no citas pilsētas robežas, kur izvietots stacionārs mamogrāfs, un pakalpojumi tajā tiek sniegti ne biežāk kā trīs reizes mēnesī.
3. IZPILDĪTĀJS nodrošina mobilā kabinetā veiktos krūts vēža skrīninga mamogrāfijas izmeklējumus, atbilstoši ar DIENESTU saskaņotajam mobilā mamogrāfa izbraukumu grafikam. IZPILDĪTĀJS līdz mēneša 25.datumam iesniedz DIENESTAM plānoto mobilā mamogrāfa izbraukumu grafiku vismaz trīs nākamajiem mēnešiem, nosūtot to uz Līgumā norādīto DIENESTA elektroniskā pasta adresi. DIENESTS iesūtīto grafiku izskata 5 darba dienu laikā. Pēc izbraukuma grafika saskaņošanas tas tiek publicēts DIENESTA tīmekļvietnē.

|  |  |  |  |  |  |
| --- | --- | --- | --- | --- | --- |
| Administratīvā teritorija | Datums | Pieņemšanas laiks | Vieta  | Adrese | Informācija pierakstiem (tālruņa numurs, elektroniskā pasta adrese) |
|  |  |  |  |  |  |
|  |  |  |  |  |  |

1. IZPILDĪTĀJS var veikt mobilā mamogrāfa izbraukumu grafikā izmaiņas, informējot par to DIENESTU vismaz 5 (piecas) darba dienas pirms plānotajām izmaiņām.
2. IZPILDĪTĀJS reizi ceturksnī līdz nākamā mēneša 5.datumam iesniedz DIENESTAM pārskatu par mobilā mamogrāfa izbraukumu grafika izpildi, nosūtot to uz Līgumā norādīto DIENESTA elektroniskā pasta adresi.

|  |  |  |  |  |  |  |
| --- | --- | --- | --- | --- | --- | --- |
| Administratīvā teritorija | Datums | Vieta | Adrese | Notika izbraukums (jā/nē) | Ja nē, datums, uz kuru pārcelts | Vai pacienti informēti par pārcelšanu (jā/nē) |
|   |   |   |   |   |   |   |
|   |   |   |   |   |   |   |

1. IZPILDĪTĀJS nodrošina personām iespēju saņemt krūts vēža skrīninga mamogrāfijas pakalpojumu bez uzaicinājuma vēstules uzrādīšanas krūts vēža skrīninga mērķa grupas vecuma sievietēm, ja Vadības informācijas sistēmā ir redzama derīga uzaicinājuma vēstule.
2. IZPILDĪTĀJS savās telpās publiski pieejamā vietā izvieto informāciju par vietu, kur iespējams saņemt uzaicinājumu krūts vēža skrīninga mamogrāfijas veikšanai, norādot precīzu adresi un darba laiku.
3. IZPILDĪTĀJS nodrošina, ka persona tiek informēta par izmeklēšanas procedūras norisi, par krūts vēža skrīninga izmeklējumu veikšanas biežumu un izmeklējumu rezultātu saņemšanas kārtību ārstniecības iestādē.

1. IZPILDĪTĀJS nodarbina ne mazāk kā trīs radiologus, kuri sniedz skrīninga mamogrāfijas izmeklējumus, paredzot, ka radiologi darbu var veikt arī attālināti, ja radiologa darba vietas tehniskais aprīkojums atbilst 2017.gadā rīkotās stratēģiskās atlases “Ambulatoro mamogrāfijas, medicīniskās apaugļošanas un stacionāro plānveida onkoloģisko pakalpojumu sniedzēju atlases procedūra pakalpojumu sniegšanai no 2018.gada” izvirzītajām prasībām.
2. IZPILDĪTĀJS nodrošina, ka vismaz divi radiologi, kuri sniedz skrīninga mamogrāfijas izmeklējumus iepriekšējā kalendārajā gadā ir veikuši ne mazāk kā 1500 mamogrāfijas aprakstus, tajā skaitā maksas un kā otra radiologa veiktos aprakstus.
3. IZPILDĪTĀJS nodrošina, ka radiologi un radiologu asistenti, kuri sniedz skrīninga mamogrāfijas izmeklējumus, ir saņēmuši sertifikātu par apmācībām skrīninga mamogrāfijas metodē un interpretācijā.
4. IZPILDĪTĀJA kompetencē ir noteikt radiologu, kuri sniedz skrīninga mamogrāfijas izmeklējumus, amatu sadalījumu un pienākumus.
5. IZPILDĪTĀJS nodrošina BI-RADS (Breast Imaging Reporting and Data System) skrīninga mamogrāfijas programmatūras dubultaklo divu radiologu lasījumu, bet gadījumos, kad ir nesakritības divu radiologu atbildēs, tiek piesaistīts trešais radiologs, ko sistēma automātiski atpazīst un nodod tālāk trešajam radiologam.
6. IZPILDĪTĀJS nodrošina, ka personai tiek sagatavots viens izmeklējuma slēdziens un dati par veikto izmeklējumu tiek ievadīti Vadības informācijas sistēmā.
7. IZPILDĪTĀJAM jānodrošina pieeju mamogrāfijas izmeklējuma datiem un izmeklējuma aprakstiem 5 (piecu) darba dienu laikā pēc izmeklējumu veikšanas visām stacionārām ārstniecības iestādēm, kas nodrošina onkoloģisko pacientu veselības aprūpi, atbilstoši Līgumā noteiktajai kārtībai par Ļaundabīgo audzēju primāro diagnostiku noteiktām lokalizācijām, kā arī, pēc pacienta pieprasījuma un bez papildu samaksas, IZPILDĪTĀJAM jānodrošina pacienta iegūto vizuālās diagnostikas datu saglabāšanu un izsniegšanu uz ārējā datu nesējā.
8. IZPILDĪTĀJS nodrošina, ka krūts vēža skrīninga izmeklējumu rezultāti tiek noformēti uz veidlapas “Skrīninga mamogrāfijas rezultāts nosūtījums uz turpmākajiem pēcskrīninga izmeklējumiem BIRADS”, kas ievietota DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” un personai to iespējams saņemt – attiecībā uz diagnostisko mamogrāfiju 3 (trīs) darba dienu laikā, bet attiecībā uz skrīninga mamogrāfiju 5 (piecu) darba dienu laikā pēc izmeklējuma veikšanas.
9. IZPILDĪTĀJS nodrošina, ka gadījumos, ja atradne ir BI-RADS 0, BI-RADS 4, BI-RADS 5, 5 (piecu) darba dienu laikā pēc mamogrāfijas izmeklējuma apraksta sagatavošanas par to, kā arī nepieciešamību veikt turpmākos izmeklējumus, telefoniski vai rakstiski tiks informēts pacients un viņa ģimenes ārsts.
10. Ja IZPILDĪTĀJA tehniskās iespējas nav paredzētas, lai nodrošinātu ambulatorās mamogrāfijas pakalpojuma sniegšanu konkrētai personai, IZPILDĪTĀJAM jāizskaidro personai iespēja vērsties citā ārstniecības iestādē, kurai ir līgums par šāda pakalpojuma sniegšanu ar DIENESTU, kas minēto pakalpojumu attiecīgajā izņēmuma gadījumā var nodrošināt, informējot personu par šo konkrēto ārstniecības iestādi un nepieciešamības gadījumā sazinoties ar to.
11. Darbinieku vai tehnisko iekārtu maiņas gadījumā IZPILDĪTĀJS informē DIENESTU par attiecīgā darbinieka vai tehniskās iekārtas atbilstību 2017.gada ambulatoro mamogrāfijas pakalpojumu sniedzēju atlases procedūras nolikumā norādītajām prasībām.
12. DIENESTS, atbilstoši 2017.gada ambulatoro mamogrāfijas pakalpojumu sniedzēju atlases procedūras nolikumam:
	1. vērtē IZPILDĪTĀJA darbības kvalitāti vienu reizi gadā atbilstoši DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” esošajam dokumentam “Mamogrāfijas pakalpojumu sniedzēju darbības vērtēšanas kritēriji”;
	2. ņemot vērā veikto darbības kvalitātes vērtējumu, ir tiesīgs pārskatīt Līguma nosacījumus vai izbeigt Līgumu pirms termiņa par ambulatoro mamogrāfijas pakalpojumu sniegšanu, ja vērtēšanas kritēriji nav izpildīti vai ir izpildīti nepilnīgi;
	3. var mainīt vai papildināt DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” esošajā dokumentā “Mamogrāfijas pakalpojumu sniedzēju darbības vērtēšanas kritēriji” ietvertos kritērijus, par to rakstiski informējot IZPILDĪTĀJU ne vēlāk kā pirms tā gada sākuma, kurā šie kritēriji tiks pielietoti vērtēšanā.